ai4bharat/Pralekha huggingface dataset:
गृह मंत्रालय
सायबर सुरक्षा आणि राष्ट्रीय सुरक्षेवर राष्ट्रीय परिषद
 या विषयावर उद्या नवी दिल्ली येथे होणार राष्ट्रीय परिषद
ही परिषद पंतप्रधान नरेंद्र मोदी यांच्या नेतृत्वाखाली होत असलेल्या स्वातंत्र्याचा अमृत महोत्सवाचा एक भाग आहे.
केंद्रीय गृह व्यवहार आणि सहकार मंत्री अमित शाह प्रमुख पाहुणे म्हणून उपस्थित राहणार
देशातील सायबर गुन्हे रोखण्यासाठी जनजागृती करण्याच्या प्रयत्नांचा ही परिषद एक भाग आहे
भारताच्या स्वातंत्र्याच्या 75 व्या वर्षात भारताची प्रगती आणि यशस्वी कामगिरी साजरी करण्यासाठी पंतप्रधान नरेंद्र मोदी यांच्या नेतृत्वाखाली देश “स्वातंत्र्याचा अमृत महोत्सव” साजरा करत आहे.
गृह मंत्रालयाने सायबर सुरक्षा आणि राष्ट्रीय सुरक्षा  या विषयावरील राष्ट्रीय परिषद उद्या नवी दिल्लीतील विज्ञान भवन येथे आयोजित केली आहे. केंद्रीय गृह आणि सहकार मंत्री अमित शाह या परिषदेला प्रमुख पाहुणे म्हणून उपस्थित राहणार आहेत. देशातील सायबर गुन्ह्यांना प्रतिबंध करण्यासाठी व्यापक जनजागृती करण्याच्या प्रयत्नांचा ही परिषद एक भाग आहे.
गृह मंत्रालयाच्या अखत्यारीतील भारतीय सायबर क्राईम कोऑर्डिनेशन सेंटरने  सांस्कृतिक मंत्रालयाच्या सहकार्याने ही परिषद भरविली आहे. यापूर्वी याच दोन मंत्रालयांनी विविध राज्ये/केंद्रशासित प्रदेशांमध्ये 75 ठिकाणी 8 ते 17 जून दरम्यान सायबर स्वच्छता, सायबर गुन्हे प्रतिबंध, सायबर सुरक्षा आणि राष्ट्रीय सुरक्षा याविषयी विविध कार्यक्रम आयोजित केले होते. “आझादी का अमृत महोत्सव” बॅनरखाली हे कार्यक्रम झाले.
या परिषदेला केंद्रीय सांस्कृतिक, पर्यटन आणि पूर्वोत्तर क्षेत्र विकास मंत्री जी किशन रेड्डी, गृह राज्यमंत्री अजय कुमार मिश्रा तसेच गृह मंत्रालय, सांस्कृतिक मंत्रालयाचे वरिष्ठ अधिकारी, राज्ये आणि केंद्रशासित प्रदेश आणि इतर संस्थांचे विविध प्रतिनिधी देखील उपस्थित राहतील.
रस्ते वाहतूक आणि महामार्ग मंत्रालय
गडकरी उद्या करणार भारताच्या पहिल्या सीएनजी ट्रॅक्टरचे उद्घाटन
शेतकऱ्यांच्या इंधन खर्चात होणार वार्षिक एक लाख रुपयांची बचत
डिझेल ट्रॅक्टरमधून सीएनजीमध्ये रूपांतरित झालेल्या भारतातील पहिल्या-वहिल्या ट्रॅक्टरचे औपचारिक उद्घाटन उद्या केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते होणार आहे. उद्या रॉमट्ट टेक्नो सोल्यूशन्स आणि टोमॅसेटो अचिल्ल इंडिया यांनी संयुक्तपणे केलेले हे रूपांतरण, शेतकऱ्यांना कमी खर्चात उत्पन्न वाढविण्यास आणि ग्रामीण भारतात नोकरीच्या संधी निर्माण करण्यास मदत करेल. केंद्रीय मंत्री धर्मेंद्र प्रधान, नरेंद्र सिंह तोमर, पार्शोत्तम रुपाला आणि जनरल  व्ही.के. सिंग हेदेखील या सोहळ्यास उपस्थित राहणार आहेत. इंधन खर्चावर वर्षाकाठी एक लाखाहून अधिक रुपयांची बचत करण्याचा सर्वात महत्त्वाचा फायदा शेतकऱ्यांना होणार असून त्यामुळे त्यांचे जीवनमान सुधारण्यास मदत होईल.
सीएनजीमध्ये रूपांतरणाचे महत्त्वपूर्ण फायदे खालीलप्रमाणे आहेत:
- कार्बन व इतर प्रदूषक घटकांचे प्रमाण कमी असल्याने हे स्वच्छ इंधन आहे.
- हे आर्थिकदृष्ट्या किफायतशीर आहे कारण यात शिसे नसून ते न गंजणारे, संहत आणि प्रदूषण न करणारे असल्यामुळे इंजिनचे आयुष्य वाढविण्यात मदत करण्याबरोबरच नियमित देखभालही कमी करावी लागते.
- सतत चढ-उतार होणाऱ्या पेट्रोलच्या दरापेक्षा सीएनजीचे दर बऱ्याचदा स्थिर असल्याने ते स्वस्त आहे; डिझेल / पेट्रोल वरील वाहनांपेक्षा सीएनजी वरील वाहनांचे सरासरी माइलेज चांगले आहे.
- ते सुरक्षित आहे कारण सीएनजी टाक्या कडक सीलसह येतात, ज्यामुळे इंधन भरताना किंवा गळती झाल्यास स्फोट होण्याची शक्यता कमी असते.
- हे भविष्य आहे कारण सध्या जगभरात सुमारे 12 दशलक्ष वाहने नैसर्गिक वायूवर चालविली जातात आणि सीएनजी चळवळीत दररोज अधिकाधिक कंपन्या व नगरपालिका सामील होत आहेत.
- हा कचऱ्यातून संपत्तीचा एक भाग आहे कारण बायो-सीएनजी तयार करण्यासाठी कच्चा माल म्हणून कापणी पश्चात पिकांच्या अवशेषांचा उपयोग  केला जाऊ शकतो जो शेतकऱ्यांना त्यांच्या परिसरातील बायो-सीएनजी उत्पादन युनिटमध्ये विकून पैसे कमावण्यास मदत करेल.
- ट्रॅक्टरला सीएनजीमध्ये रूपांतरित करण्याचे शेतकऱ्याला होणारे अधिक विशिष्ट फायदेः
- चाचणी अहवालात असे दिसून येते की डिझेलवरील इंजिनच्या तुलनेत रेट्रोफिटेड ट्रॅक्टर जास्त किंवा सारख्याच शक्तीने चालतो.
- डिझेलच्या तुलनेत एकूण उत्सर्जन 70% कमी झाले आहे.
- सध्याच्या डिझेलचे दर प्रति लिटर 77.43 रुपये आहेत तर सीएनजी फक्त 42 रुपये प्रति किलो आहे.
राष्ट्रपती कार्यालय
राष्ट्रपतींनी गांधी दर्शन येथे महात्मा गांधींच्या 12 फूट उंच पुतळ्याचे केले अनावरण आणि गांधी वाटिकेचे केले उद्घाटन
नवी दिल्ली, 4 सप्टेंबर 2023
राष्ट्रपती द्रौपदी मुर्मू यांनी आज  नवी दिल्ली येथील गांधी दर्शन येथे महात्मा गांधींच्या 12 फूट उंच पुतळ्याचे अनावरण केले तसेच ‘गांधी वाटिका’ चे उद्घाटन केले.
यावेळी बोलताना राष्ट्रपती म्हणाल्या की, महात्मा गांधी हे संपूर्ण जागतिक समुदायासाठी वरदान आहेत. त्यांच्या आदर्श आणि मूल्यांनी संपूर्ण जगाला नवी दिशा दिली आहे. महायुद्धांच्या काळात जग विविध प्रकारच्या द्वेष आणि कलहाने ग्रासले होते , त्या काळात त्यांनी अहिंसेचा मार्ग दाखवला. गांधीजींच्या सत्य आणि अहिंसेच्या प्रयोगाने त्यांना महान मानवाचा दर्जा दिला, असे त्या म्हणाल्या. अनेक देशांमध्ये त्यांचे पुतळे उभारण्यात आले आहेत आणि जगभरातील लोकांचा त्यांच्या आदर्शांवर विश्वास आहे असे त्या म्हणाल्या. नेल्सन मंडेला, मार्टिन ल्यूथर किंग ज्युनियर आणि बराक ओबामा यांची उदाहरणे देत त्या म्हणाल्या की, अनेक महान नेत्यांनी गांधीजींनी दाखवलेला सत्य आणि अहिंसेचा मार्ग जागतिक कल्याणाचा मार्ग मानला. त्यांनी दाखविलेल्या मार्गावर वाटचाल केल्यास जागतिक शांततेचे उद्दिष्ट गाठता येईल, यावर त्यांनी भर दिला.
गांधीजींनी सार्वजनिक तसेच वैयक्तिक जीवनातही पावित्र्यावर भर दिला. नैतिक बळाच्या जोरावरच अहिंसेच्या माध्यमातून हिंसेला सामोरे जाता येते, यावर त्यांचा विश्वास होता असे राष्ट्रपती म्हणाल्या. आत्मविश्वासाशिवाय कोणतीही व्यक्ती प्रतिकूल परिस्थितीत संयमाने वागू शकत नाही असे त्यांनी अधोरेखित केले. आजच्या वेगाने बदलणाऱ्या आणि स्पर्धात्मक जगात आत्मविश्वास आणि संयमाची नितांत गरज असल्याचे त्यांनी नमूद केले.
गांधीजींचे आदर्श आणि मूल्ये आपल्या देशासाठी आणि समाजासाठी आजही अतिशय प्रासंगिक आहेत असे राष्ट्रपती म्हणाल्या. प्रत्येक नागरिकाने, विशेषत: युवकांनी आणि मुलांनी गांधीजींबद्दल जास्तीत जास्त वाचन करून त्यांचे विचार आत्मसात करावेत आणि यासाठी सर्वांनी प्रयत्न करावेत असे आवाहन त्यांनी केले. या संदर्भात गांधी स्मृती आणि दर्शन समिती तसेच अशा विविध संस्थांची भूमिका अत्यंत महत्त्वाची ठरते असे त्यांनी सांगितले. त्या म्हणाल्या की, गांधीजींच्या स्वप्नांमधील भारत साकारण्यासाठी युवकांना आणि मुलांना पुस्तके, चित्रपट, चर्चासत्र आणि इतर माध्यमांतून गांधीजींचे जीवन आणि विचारांबद्दल अधिकाधिक अवगत करून मोलाचे योगदान देता येईल.
राष्ट्रपतींचे भाषण पाहण्यासाठी कृपया येथे क्लिक कराS.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.56 कोटी मात्रांचा टप्पा केला पार
12 ते 14 वयोगटातील 4.12 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 22,549
गेल्या 24 तासात 862 नव्या कोरोना रुग्णांची नोंद.
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 1.02%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.56  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.12  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415382
|
|
2nd Dose
|
|
10120519
|
|
Precaution Dose
|
|
7069358
|
|
FLWs
|
|
1st Dose
|
|
18437135
|
|
2nd Dose
|
|
17720303
|
|
Precaution Dose
|
|
13745629
|
|
Age Group 12-14 years
|
|
1st Dose
|
|
41236182
|
|
2nd Dose
|
|
32344170
|
|
Age Group 15-18 years
|
|
1st Dose
|
|
62005981
|
|
2nd Dose
|
|
53318923
|
|
Age Group 18-44 years
|
|
1st Dose
|
|
561408056
|
|
2nd Dose
|
|
516296383
|
|
Precaution Dose
|
|
100514534
|
|
Age Group 45-59 years
|
|
1st Dose
|
|
204047905
|
|
2nd Dose
|
|
197071253
|
|
Precaution Dose
|
|
50693087
|
|
Over 60 years
|
|
1st Dose
|
|
127680918
|
|
2nd Dose
|
|
123216837
|
|
Precaution Dose
|
|
48323043
|
|
Precaution Dose
|
|
22,03,45,651
|
|
Total
|
|
2,19,56,65,598
भारतातील रुग्णसंख्या सध्या 22,549 इतकी आहे, ती देशाच्या एकूण रुग्णसंख्येच्या तुलनेत 0.5% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 1,503 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,93,409 झाली आहे.
गेल्या 24 तासात 862 नव्या कोरोना रुग्णांची नोंद झाली.
गेल्या 24 तासात एकूण 63,786 चाचण्या करण्यात आल्या. भारताने आतापर्यंत एकूण 90.01  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.02% तर दैनंदिन पॉझिटिव्हिटी दर 1.35% आहे.
भूविज्ञान मंत्रालय
खोल महासागरी मोहिमेला केंद्रिय मंत्रिमंडळाची मान्यता
नवी दिल्ली, 16 जून 2021
पंतप्रधान नरेंद्र मोदी यांच्या अध्यक्षतेखाली अर्थविषयक मंत्रिमंडळाच्या समितीने महासागरात खोलवर उत्खननासाठी आणि सागरी जैवविविधतेच्या संवर्धनासाठी खोल समुद्र तंत्रज्ञान विकसित करण्याच्या दृष्टिकोनातून "खोल महासागरी मोहिमेला" पृथ्वी विज्ञान मंत्रालयाच्या  प्रस्तावाला मान्यता दिली आहे.
ही मोहीम टप्प्या टप्प्याने राबवण्यासाठी 5 वर्षांसाठी अंदाजित रक्कम 4077 कोटी रुपये असेल. पहिल्या 3 वर्षांसाठी 2021 – 2024 प्रस्तावित रक्कम रुपये 2823.4 कोटी रुपये असेल. खोल महासागरी मोहीम ही भारत सरकारच्या नील अर्थव्यवस्था उपक्रमाचे समर्थन करण्यासाठी एक मोहिम आधारित योजना असेल. हा महत्त्वाकांक्षी प्रकल्प राबविण्यासाठी पृथ्वी विज्ञान मंत्रालय  हे नोडल मंत्रालय असेल.
खोल महासागरी मोहिमेमध्ये पुढील सहा महत्त्वाचे घटक आहेत :
- खोल समुद्रातील खनन आणि मानवयुक्त पाणबुडीसाठी तंत्रज्ञान विकसित करणे
- सागरी हवामान बदल सल्लागार सेवांचा विकास
- खोल समुद्र जैवविविधतेच्या शोध आणि संवर्धनासाठी तांत्रिक नवकल्पना
- खोल समुद्रात सर्वेक्षण आणि संशोधन
- सागरातून ऊर्जा आणि गोडं पाणी
- सागरी जैवविज्ञानासाठी आधुनिक स्थानक
खोल समुद्रात खनन करण्यासाठी आवश्यक तंत्रज्ञानाचे महत्व आहे परंतु, ते व्यावसायिकदृष्ट्या उपलब्ध नाहीत. म्हणूनच, आघाडीच्या संस्था आणि खासगी उद्योगांच्या सहकार्याने तंत्रज्ञान देशातच निर्माण करण्याचा प्रयत्न केला जाईल.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
संरक्षण मंत्रालय
तामिळनाडूची बेपत्ता मच्छिमार बोट ‘मर्सिडीझ’ची भारतीय तटरक्षक दलाकडून सुटका
नवी दिल्ली, 1 मे 2021
भारतीय तटरक्षक दलाने अतिशय व्यापक शोधमोहीम राबवून तामिळनाडूच्या बेपत्ता असलेल्या ‘मर्सिडीझ’ या मच्छिमार बोटीची सुखरूप सुटका करत आणखी एक शोध आणि बचावकार्य यशस्वी केले आहे. गोव्यापासून सुमारे 1100 किलोमीटर  अंतरावर असलेल्या समुद्रात 24 एप्रिल 2021 पासून या बोटीच्या शोधासाठी अतिशय व्यापक मोहीम राबवण्यात आली. केरळच्या किनारपट्टीवरून 6 एप्रिल 2021 रोजी ही बोट खोल समुद्रात मासेमारी करण्यासाठी 30 दिवसांच्या प्रवासासाठी निघाली होती. मात्र, 24 एप्रिल रोजी इतर मच्छिमार बोटींना काही अवशेष सापडल्यामुळे ही बोट बुडाल्याचे समजून ही माहिती तामिळनाडूच्या मत्स्य प्राधिकरणाला कळवण्यात आली. भारतीय तटरक्षक दलाच्या मेरिटाईम रेस्क्यू को ऑर्डिनेशन सेंटरने  ही बोट ज्या भागात असण्याची शक्यता वर्तवण्यात आली होती त्या भागात तात्काळ आंतरराष्ट्रीय सुरक्षा जाळ्याचा वापर करुन व्यापारी जहाजांना तिची माहिती कळवली. त्याच वेळी तटरक्षक दलाच्या समुद्र प्रहरी या जहाजाला या शोधासाठी पाचारण करण्यात आले. बेपत्ता बोटीचे संभाव्य स्थान पाकिस्तानच्या शोध आणि बचाव क्षेत्रात असल्याने कराचीच्या सागरी बचाव समन्वय केंद्राला देखील मदतीसाठी विनंती करण्यात आली. तसेच किनारपट्टीपासून हे स्थान खूपच दूर अंतरावर असल्याचे लक्षात घेऊन दूर अंतरावर गस्त घालणाऱ्या विमानाची मदत पुरवण्याची विनंती भारतीय नौदलाला करण्यात आली. या बोटीवर दळणवळणविषयक सामग्री देखील नसल्याचे आढळल्याने शोध पथकांना बोटीवरील कर्मचाऱ्यांशी संपर्क साधता येत नव्हता.
किनारपट्टीपासून जास्त असलेले अंतर आणि हवामान यांसारख्या आव्हानांना तोंड देत चार दिवसांच्या अथक प्रयत्नांनंतर लक्षद्वीप बेटांपासून 370 किलोमीटर  अंतरावर बेपत्ता असलेली ही बोट आढळली. तटरक्षक दलाच्या डॉर्निअर विमानाला ही बोट सापडली. त्यानंतर मुंबईच्या एमआरसीसीने या मच्छिमार बोटीवर असलेल्या सॅटेलाईट फोनवरून संपर्क साधला आणि बोटीवरील कर्मचारी सुखरुप असल्याची खातरजमा केली. दरम्यानच्या काळात या कर्मचाऱ्यांनी देखील या फोनवरून आपल्या घरच्यांशी संपर्क साधून आपण सुखरुप असल्याची माहिती दिली होती. त्यानंतर लक्षद्वीप इथं तैनात असलेल्या तटरक्षक दलाच्या विक्रम या जहाजाला देखील मच्छीमार बोटीवरील कर्मचाऱ्यांना लॉजिस्टिक्स आणि वैद्यकीय मदत पुरवण्यासाठी पाठवण्यात आले होते. या जहाजाला 29 एप्रिल रोजी या बोटीचे स्थान लक्षद्वीपच्या सुहेली पारपासून 25 सागरी मैलांवर असल्याचे दिसून आले. त्या भागात जाऊन विक्रम या जहाजाने बोटीवरील कर्मचाऱ्यांना आवश्यक ते प्रथमोपचार पुरवले आणि सर्व कर्मचारी सुरक्षित असल्याची माहिती दिली.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
श्रम आणि रोजगार मंत्रालय
समान कामासाठी वेतनामध्ये स्त्री पुरुष असा भेदभाव करण्यास वेतन संहिता 2019 प्रतिबंधित करते
सांख्यिकी आणि कार्यक्रम अंमलबजावणी मंत्रालयाद्वारे  2017-18 पासून नियतकालिक श्रमशक्ती सर्वेक्षणाच्या  माध्यमातून रोजगार आणि बेरोजगारीवरील आकडेवारी संकलित केली जाते.
सर्वेक्षणाचा कालावधी पुढील वर्षी जुलै ते जून असा आहे. सध्या उपलब्ध ताज्या वार्षिक PLFS अहवालांनुसार, 2019-20, 2020-21 आणि 2021-22 या कालावधीत देशातील 15 वर्षे आणि त्याहून अधिक वयाच्या महिलांसाठी नेहमीच्या स्थितीवर अंदाजे श्रमशक्ती सहभाग दर  अनुक्रमे 30.0%, 32.5% आणि 32.8% होता, जो वाढता कल दर्शवतो.
महिलांचा श्रमशक्तीमध्ये सहभाग आणि त्यांच्या रोजगाराची गुणवत्ता सुधारण्यासाठी सरकारने विविध पावले उचलली आहेत. महिला कामगारांना समान संधी आणि कामाच्या अनुकूल वातावरणासाठी कामगार कायद्यांमध्ये अनेक संरक्षणात्मक तरतुदींचा समावेश करण्यात आला आहे. सामाजिक सुरक्षा संहिता, 2020 मध्ये भरपगारी प्रसूती रजा 12 आठवड्यांवरून 26 आठवड्यांपर्यंत वाढवणे, 50 किंवा त्याहून अधिक कर्मचारी असलेल्या आस्थापनांमध्ये अनिवार्य बालसंगोपन केन्द्राच्या सुविधेची तरतूद, पुरेशा सुरक्षा उपायांसह रात्रपाळीत महिला कामगारांना परवानगी देणे इत्यादी तरतुदी आहेत.
कामगार आणि रोजगार राज्यमंत्री रामेश्वर तेली यांनी लोकसभेत एका लेखी उत्तरात ही माहिती दिली.
पंतप्रधान कार्यालय
पंतप्रधानांनी महाराणा प्रताप यांच्या जयंतीनिमित्त केले अभिवादन
महाराणा प्रताप हे धैर्य, शौर्य आणि अभिमानाचे प्रतीक आहेत, असे पंतप्रधान नरेंद्र मोदी यांनी म्हटले आहे. महाराणा प्रताप यांच्या जयंतीनिमित्त त्यांना अभिवादन करताना पंतप्रधान म्हणाले, की त्यांनी आपले जीवन मातृभूमीच्या सेवेसाठी समर्पित केले आणि त्यांचे जीवन हे अनेक पिढ्यांसाठी प्रेरणास्थान आहे.
पंतप्रधानांनी आपल्या ट्विटर संदेशात म्हटले आहे:
पंतप्रधान कार्यालय
देशाच्या सीमेवरच्या बहादूर सैनिकांना सलाम करण्यासाठी, या दिवाळीत एक पणती लावावी - पंतप्रधान नरेंद्र मोदी यांचे आवाहन
देशाच्या रक्षणासाठी सीमेवर अखंड खडा पहारा देत असलेल्या आपल्या बहादूर सैनिकांना सलाम करण्यासाठीही एक पणती या दिवाळीमध्ये लावावी, असे आवाहन पंतप्रधान नरेंद्र मोदी यांनी देशवासियांना केले आहे.
‘देशाच्या रक्षणासाठी सीमेवर अखंड खडा पहारा देत असलेल्या आपल्या बहादूर सैनिकांना मानवंदना म्हणून, एक पणती या दिवाळीमध्ये लावावी. आपले सैनिक दाखवत असलेल्या अतुलनीय धैर्याबद्दल कृतज्ञता व्यक्त करण्यासाठी शब्दांनी न्याय देणे अवघड आहे. जे सैनिक सीमेवर आहेत, त्यांच्या कुटुंबियाविषयीही आमच्या मनात कृतज्ञतेची भावना आहे.’’ अशा शब्दात व्टिटर या समाज माध्यमातून पंतप्रधान मोदी यांनी देशवासियांना आवाहन केले आहे.
This Diwali, let us also light a Diya as a #Salute2Soldiers who fearlessly protect our nation. Words can’t do justice to the sense of gratitude we have for our soldiers for their exemplary courage. We are also grateful to the families of those on the borders. pic.twitter.com/UAKqPLvKR8
— Narendra Modi  November 13, 2020
----
Jaydevi PS/S.Bedekar /P.Kor
अंतराळ विभाग
चांद्रयान-3 चे प्रक्षेपण ऑगस्ट 2022 मध्ये नियोजित - केंद्रीय मंत्री डॉ जितेंद्र सिंह
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ विभाग राज्यमंत्री डॉ जितेंद्र सिंह यांनी सांगितले की, चांद्रयान-3 चे प्रक्षेपण ऑगस्ट 2022 मध्ये नियोजित आहे.
चांद्रयान-2 मधून मिळालेल्या माहितीच्या आधारे आणि राष्ट्रीय स्तरावरील तज्ञांनी केलेल्या सूचनांवर आधारित, चांद्रयान-3 ची अंमलबजावणी प्रगतीपथावर आहे. याच्याशी संबंधित अनेक हार्डवेअर आणि त्याच्या विशेष चाचण्या यशस्वीरित्या पूर्ण झाल्या आहेत आणि ऑगस्ट 2022 मध्ये चांद्रयान-3 प्रक्षेपित करण्याचे नियोजित करण्यात आले आहे, काल लोकसभेत एका प्रश्नाच्या लेखी उत्तरात डॉ. जितेंद्र सिंह यांनी ही माहिती दिली.
2022  दरम्यान, 08 लाँच व्हेइकल मिशन्स, 07 स्पेसक्राफ्ट मिशन्स आणि 04 टेक्नॉलॉजी डेमॉन्स्ट्रेटर मिशन्स यांसारख्या नियोजित मोहिमांची संख्या 19 आहे, अशीही माहिती मंत्र्यांनी दिली.
कोविड-19 महामारीचा परिणाम सुरु असलेल्या अनेक मोहिमांवर झाला. तसेच, अंतराळ क्षेत्रातील सुधारणा आणि नव्याने सादर केलेल्या मागणीवर आधारित नमुन्यांच्या पार्श्वभूमीवर, प्रकल्पांचा प्राधान्यक्रम पुन्हा निश्चित करण्यात आला आहे. मागील 3 वर्षात खालील मोहिमांची अंमलबजावणी करण्यात आली आहे.
गेल्या 3 वर्षांच्या कालावधीत प्रक्षेपित केलेल्या उपग्रहांची यादी
|
|
Satellite Name
|
|
Launch Date
|
|
EOS-03
|
|
Aug 12, 2021
|
|
Amazonia-1
|
|
Feb 28, 2021
|
|
Satish Dhawan SAT 
|
|
Feb 28, 2021
|
|
UNITYsat
|
|
Feb 28, 2021
|
|
CMS-01
|
|
Dec 17, 2020
|
|
EOS-01
|
|
Nov 07, 2020
|
|
GSAT-30
|
|
Jan 17, 2020
|
|
RISAT-2BR1
|
|
Dec 11, 2019
|
|
Cartosat-3
|
|
Nov 27, 2019
|
|
Chandrayaan-2
|
|
Jul 22, 2019
|
|
RISAT-2B
|
|
May 22, 2019
|
|
EMISAT
|
|
Apr 01, 2019
|
|
GSAT-31
|
|
Feb 06, 2019
|
|
Microsat-R
|
|
Jan 24, 2019
|
|
Kalamsat-V2
|
|
Jan 24, 2019
भारतीय निवडणूक आयोग
व्हीव्हीपॅट स्लीप मोजणीसंदर्भातला भारतीय सांख्यिकी संस्थेचा अहवाल निवडणूक आयोगाला सादर
नवी दिल्ली, 22 मार्च 2019
व्हीव्हीपॅट स्लीप अर्थात मतदान पोचपावती मोजणीसंदर्भातल्या नमून्याबाबत भारतीय सांख्यिकी संस्थेने आपला अहवाल आज मुख्य निवडणूक आयुक्त सुनील अरोरा आणि अशोक लवासा, सुशील चंद्रा या निवडणूक आयुक्तांना सादर केला. भारतीय सांख्यिकी संस्थेच्या दिल्ली केंद्राचे प्रमुख प्रोफेसर अभय भट्ट यांनी हा अहवाल सादर केला. इलेक्ट्रॉनिक मतदान यंत्रानी दर्शवलेल्या मतांच्या एकूण आकड्या बरोबर व्हीव्हीपॅट स्लीपची पडताळणी करण्यासंदर्भात शास्त्रोक्त परीक्षण आणि विश्लेषण करण्यासाठी आयोगाने ही बाब सांख्यिकी संस्थेकडे सोपवली होती. अशा पडताळणीसाठी मोठ्या प्रमाणात मागणी करण्यात येत होती.
भारतीय सांख्यिकी संस्था ही आकडेवारीसंदर्भात संशोधन, उपयोग, सर्वेक्षण पद्धती यासंदर्भात देशातली नामांकित संस्था आहे. निवडणूक आयोगाने सोपवलेल्या बाबीसाठी भट्ट यांच्यासह आणखी सदस्यांचा समावेश असलेल्या तज्ञ समितीने, आपला अहवाल सादर करण्यापूर्वी सांख्यिकी क्षेत्रातल्या इतर तज्ञांशी व्यापक चर्चा केली. तज्ञ समितीच्या अहवालाचे आता निवडणूक आयोगाकडून परीक्षण केले जाईल, त्यानंतर आवश्यक ती कार्यवाही केली जाईल.
N.Sapre/N.Chitale/D. Rane
(Visitor Counter : 169
पंतप्रधान कार्यालय
पंतप्रधानांनी न्यूझीलंडच्या पंतप्रधानांचे त्यांच्या निर्णायक यशाबद्दल केले अभिनंदन
नवी दिल्ली, 18 ऑक्टोबर 2020
पंतप्रधान नरेंद्र मोदी यांनी न्यूझीलंडच्या पंतप्रधान जेसिंडा आर्ड्रन यांना मिळालेल्या निर्णायक यशाबद्दल त्यांचे अभिनंदन केले आहे. आपल्या ट्वीटर संदेशात पंतप्रधान म्हणाले, “मी पंतप्रधान जेसिंडा आर्ड्रन यांना मिळालेल्या निर्णायक यशाबद्दल त्यांचे हार्दिक अभिनंदन करतो. गतवर्षी झालेल्या आपल्या भेटीची आठवण आली आणि भारत-न्यूझीलंड यांच्यातील संबंध अधिक उच्च स्तरावर जातील, अशी अपेक्षा करतो.”
S.Thakur/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
तुघलकाबाद 7 बेस वायुदल स्थानक येथे ऐरोस्पेस सुरक्षा परिषदेची वार्षिक राखरखाव सभा संपन्न
नवी दिल्ली, 19 जुलै 2018
भारतीय वायुदलाच्या राखरखाव कमांड विभागाने दिनांक 19 जुलै रोजी वार्षिक वायुदल सुरक्षा परिषद सभेचे आयोजन तुघलकाबाद येथील 7 बेस वायुदल स्थानक येथे करण्यात आले होते. जवळपास 100 वायुदल अधिकारी आणि 50 एअरमेन या सभेला उपस्थित होते. या सभेचे उद्घाटन अतिविशिष्ट सेवा पदक, विशिष्ट सेवा पदक मिळवलेले एअर मार्शल हेमंत शर्मा यांच्या हस्ते करण्यात आले.
विशेषत्वाने या सभेत गेल्या वर्षभरात एरोस्पेस राखरखाव विभागाने अवलंबलेल्या सुरक्षा संबंधित राखरखाव आणि कृती कार्यक्रमावर प्रकाश टाकण्यात आला. त्यानंतर या विभागासमोरील आव्हाने, वर्तमान दृष्टीकोन आणि ऐरोस्पेस सुरक्षेसंबंधातील विकास यावर चर्चा करण्यात आली. एरोस्पेस उड्डाणाच्या सुरक्षासंदर्भात पर्यावरण जागृतीमध्ये 100 टक्के यशस्वीता मिळाली असून या सभेत भारतीय वायुदलाच्या विविध विभागांना पाठिंबा पद्धतीची तरतूद करण्यात यावी यासाठी विशेष जोर देण्यात आला.
यावेळी ऐरोस्पेस विभागातील वायुदलाचे महासंचालक, वरिष्ठ प्रशासकीय अधिकारी आणि इतर मान्यवर उपस्थित होते.
B.Gokhale/P.Malandkar
(Visitor Counter : 63
युवा व्यवहार आणि क्रीडा मंत्रालय
केंद्रीय क्रीडामंत्री अनुराग सिंह ठाकूर यांच्या हस्ते टी-20 विश्वचषक 2022 स्पर्धेच्या विजेत्या भारतीय अंध क्रिकेट संघातील क्रीडापटूंचा सत्कार
आपल्या देशातील सर्व खेळाडूंना, विशेषतः आपल्या दिव्यांग क्रीडापटूंना सर्वोत्तम पाठबळ पुरविण्यासाठी केंद्र सरकार प्रयत्नशील आहे : केंद्रीय मंत्री अनुराग सिंह ठाकूर
नवी दिल्ली, 19 डिसेंबर 2022
महत्त्वाचे मुद्दे:
- भारतीय संघाने शनिवारी झालेल्या सामन्यात सलग तिसऱ्यांदा अंधांसाठीच्या टी-20 विश्वचषकावर नाव कोरले.
- केंद्रीय युवा व्यवहार आणि क्रीडा राज्यमंत्री निशीथ प्रामाणिक देखील या कार्यक्रमाला उपस्थित होते.
केंद्रीय युवा व्यवहार आणि क्रीडामंत्री अनुराग सिंह ठाकूर यांनी आज दिल्ली येथे परतलेल्या भारतीय अंध क्रिकेट संघातील खेळाडूंचा सत्कार केला. या संघाने गेल्या शनिवारी बेंगळूरू येथील चिन्नास्वामी मैदानावर झालेल्या क्रिकेट सामन्यात बांगलादेशच्या संघावर प्रभावी विजय मिळवत अंधांसाठीच्या टी-20 विश्वचषकावर सलग तिसऱ्यांदा वर्षी आपल्या देशाचे नाव कोरले.
केंद्रीय युवा व्यवहार आणि क्रीडा राज्यमंत्री निशीथ प्रामाणिक, सीएबीआय अर्थात अंधांसाठीच्या क्रिकेट संघटनेचे अध्यक्ष महंतेश जीके यांच्यासह क्रीडा विभाग, एमवायएएस, सीएबीआय तसेच भारतीय क्रीडा प्राधिकरणाचे इतर मान्यवर देखील या कार्यक्रमाला उपस्थित होते.
याप्रसंगी, उपस्थितांना संबोधित करताना, केंद्रीय मंत्री अनुराग ठाकूर म्हणाले, “आपल्या देशातील सर्व खेळाडूंना, विशेषतः आपल्या दिव्यांग क्रीडापटूंना सर्वोत्तम पाठबळ पुरविण्यासाठी पंतप्रधान नरेंद्र मोदी यांच्या नेतृत्वाखालील केंद्र सरकार प्रयत्नशील आहे. या विजयी संघातील सर्व सदस्यांना यापुढेही असाच पाठींबा मिळेल आणि त्यांच्या मार्गातील सर्व आव्हानांवर उपाययोजना केल्या जातील अशी ग्वाही मी देतो.”
या क्रिकेट संघातील अंध खेळाडूंच्या कुटुंबीयांनी त्यांना दिलेल्या पाठिंब्याची दखल घेत केंद्रीय मंत्री पुढे म्हणाले, “या संघातील सर्व खेळाडूंशी संबंधित सर्व कुटुंबीयांनी त्यांना मोठ्या प्रमाणात पाठींबा दिला आहे. कुटुंबाचे पाठबळ नसते तर यापैकी अनेक खेळाडूंना भारतीय संघात स्थान मिळविणे शक्य झाले नसते.”
बांगलादेशच्या संघाला 120 धावांनी पराभूत करणाऱ्या अंध सदस्यांच्या भारतीय क्रिकेट संघाचा कर्णधार अजय कुमार याने सांगितले, “केंद्रीय क्रीडा मंत्रालयाकडून सातत्याने मिळालेल्या पाठींब्यामुळे आम्हांला ही विजयी खेळी साकारण्यास प्रोत्साहन मिळाले. प्रचंड मेहनत आणि असंख्य अडचणींवर मात केल्यानंतर हे यश मिळाले आहे. मात्र, मैदानावर गेल्यानंतर आम्ही आपल्या भारतीय राष्ट्रध्वजाखेरीज इतर कशाचाही, अगदी आमच्या समोरील अडथळ्यांचा देखील विचार करत नाही. आमच्या संघाने 5 विश्वचषक जिंकले आहेत आणि यापुढेही आम्ही अशीच विजयी कामगिरी करून दाखवू असा विश्वास आमच्यात निर्माण झाला आहे.”
टी-20 विश्वचषक विजेत्या अंध खेळाडूंच्या भारतीय राष्ट्रीय क्रिकेट संघात देशाच्या 10 राज्यांमधून निवडलेल्या 17 खेळाडूंचा समावेश आहे. त्यामध्ये बी1 प्रकारातील  6 खेळाडू, बी2 प्रकारातील  5 खेळाडू, तर बी3 प्रकारातील  6 खेळाडू यांचा समावेश आहे. भारतीय अंध संघाने पाकिस्तानच्या संघावर मात करत 2012 आणि 2017 मध्ये टी-20 विश्वचषक जिंकले होते.
संबंधित लिंक्स:
https://twitter.com/ianuragthakur/status/1604808943733116929?s=46&t=Jtk-xxFlUzqtX8IzRB5_QA
https://twitter.com/anurag_office/status/1604811015744413696?s=46&t=Jtk-xxFlUzqtX8IzRB5_QA
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 289
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाने बॅटरीशिवाय इलेक्ट्रिक वाहनांची विक्री आणि नोंदणीची दिली परवानगी
रस्ते वाहतूक आणि महामार्ग मंत्रालयाने  प्री-फिटेड बॅटरीशिवाय इलेक्ट्रिक वाहनांच्या नोंदणीला परवानगी दिली आहे. सर्व राज्ये आणि केंद्रशासित प्रदेशांच्या परिवहन सचिवांना पाठवलेल्या पत्रात मंत्रालयाने स्पष्ट केले आहे की चाचणी संस्थेने जारी केलेल्या मान्यता प्रमाणपत्राच्या आधारे बॅटरीशिवाय वाहनांची विक्री आणि नोंदणी करता येईल. तसेच नोंदणीसाठी मेक / टाईप किंवा बॅटरीचे इतर कोणतेही नमूद करण्याची आवश्यकता नाही. मात्र, केंद्रीय मोटार वाहन अधिनियम 1989 च्या नियम 126 अंतर्गत निर्दिष्ट केलेल्या चाचणी एजन्सीद्वारे इलेक्ट्रिकल वाहनाचा प्रोटोटाईप आणि बॅटरी  च्या वापराला मान्यता मिळणे आवश्यक आहे.
केंद्रीय मोटार वाहन अधिनियम नियम ,1989 अंतर्गत संबंधित फॉर्मस कडे राज्ये / केंद्रशासित प्रदेशांचे लक्ष वेधले गेले आहे. उदा.  वाहने इंजिन क्रमांक / मोटर क्रमांक  नियम 47 अंतर्गत मोटार वाहन नोंदणीसाठी आवश्यक फॉर्म - 21 , फॉर्म -22  आणि फॉर्म -22-A 
देशातील विद्युत गतिशीलता वाढवण्यासाठी सरकार परिसंस्था तयार करण्यासाठी प्रयत्नशील आहे. वाहनांचे प्रदूषण आणि तेल आयात खर्च कमी करण्यासाठी व्यापक राष्ट्रीय कार्यक्रम साध्य करण्यासाठी एकत्रितपणे काम करण्याची वेळ आली आहे. यामुळे केवळ पर्यावरणाचे रक्षण होणार आणि आयात खर्च कमी होणार नाही तर उदयोन्मुख उद्योगांना संधी देखील उपलब्ध होतील.
इलेक्ट्रिकल दुचाकी आणि तीन चाकी वाहनांच्या प्रोत्साहनासाठी बॅटरीची किंमत  वाहनांच्या किंमतीतून वगळण्यासंबंधित शिफारशी मंत्रालयाच्या निदर्शनाला आणून दिल्या आहेत. त्यानंतर बॅटरीशिवायही बाजारात विक्री करता येईल. यामुळे इलेक्ट्रिकल टू व्हीलर  आणि 3 व्हीलर  ची किंमत आयसीई 2 आणि 3W पेक्षा कमी होईल. बॅटरी OEM किंवा उर्जा सेवा पुरवठादाराकडून स्वतंत्रपणे पुरवली जाऊ शकते.